ભાવનગર મુકામે ડિસ્‍ટ્રીક 3060નું એવોર્ડ ફંકશન રાખવામાં આવ્‍યું હતું. તેમાં ડિસ્‍ટ્રીક 3060ની બધી જ કલબનું આખા વર્ષના પ્રોજેકટનું નિરીક્ષણ કર્યા બાદ તે કલબને ગવર્નર રુચિરભાઈ ર્ેારા એવોર્ડ એનાયત કરવામાં આવ્‍યા હતા. જે એવોર્ડ સેરેમનીમાં રોટરી કલબ ઓફ અમરેલી સિટીને જુદી જુદી 8 કેટેગરીમાં 8 એવોર્ડ મેળવ્‍યા હતા. જેમાં ર પ્‍લેટિનમ, ર ગોલ્‍ડ, 3 સિલ્‍વર અને 1 બ્રોન્‍ઝ મેડલનો સમાવેશ થાય છે. બ્રેઈન નિન્‍ઝા અને પોલિયો બૂથના પ્રોજેકટની નોંધ ઈન્‍ટરનેશનલ રોટરી સુધી લેવાયેલ હતી. જે કલબ માટે ખૂબ ગર્વની વાત કહેવાય. આ બંને પ્રોજેકટના ચેરમેનોનો પણ ઉલ્‍લેખ કરવામાં આવ્‍યો હતો. કલબ વતી પ્રેસિડેન્‍ટ પીયુષભાઈ અજમેરા (બંટીભાઈ) તથા સેક્રેટરી ત્રિલોકભાઈ ભટ્ટ (રઘુભાઈ) અને રોટરી કલબનાં મેમ્‍બર્સ કમલેશભાઈ જોશી, પ્રકાશભાઈ સોની, મનીષભાઈ વાકોતેર, મેહુલભાઈ દેસાઈ, આશીષભાઈ ગોહિલ અને ચંદ્રેશભાઈ જીંજુવાડીયાએ એવોર્ડ સ્‍વીકાર્યા હતા. રોટરી સિટીનાં પ્રમુખ અને સેક્રેટરીએ તમામ કલબનાં સભ્‍યોનો આભાર સાથે હર્ષ વ્‍યકત કર્યો હતો.